Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 2 Pv 174/12/8810	Spišská Nová Ves, 25.11.2013
EEČ : 2-68-770-2013

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 3.8.2012, spisová značka 2 Pv 174/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	- v období najmenej od 16. novembra 2011 do 13. januára 2012 v obci XXXXX na ulici XXXXX na odbernom mieste v rodinnom dome neoprávnene v rozpore s ust. § 39 ods. 1 písm. a), písm. b) zák. č. 656/2004 Z. z. o energetike a o zmene niektorých zákonov v znení neskorších predpisov - aj napriek uzatvorenej zmluve s dodávateľom - spoločne odoberali elektrickú energiu, odber ktorej je spoplatňovaný v zmysle ust. § 30 ods. 2 písm. c) zák. č. 656/2004 Z. z. o energetike a o zmene niektorých zákonov, takým spôsobom, že neznáma osoba vykonala s vedomím a súhlasom XXXXX zásah do elektromera tak, že na umelohmotnom kryte prevŕtala otvor slúžiaci na zastavovanie kotúča mechaniky počítadla pomocou drôtu alebo iného predmetu, pričom v čase vykonania kontroly sa nachádzal vedľa elektromera oceľový drôt, ktorým bol kotúč v období pred kontrolu brzdený, v dôsledku čoho nebol odber elektrickej energie riadne zaznamenávaný ani faktúrovaný, o čom mal okrem XXXXX vedomosť počas celej doby neoprávneného odberu aj obv. XXXXX, pretože sa o tom dozvedel dňa 16.11.2011, čím takto pre Východoslovenskú distribučnú a. s. XXXXX spôsobili škodu vo výške najmenej 20,31 €.

Uznesením prokurátora Okresnej prokuratúry Spišská Nová Ves zo dňa 3.8.2012, spisová značka 2 Pv 174/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Uznesením tunajšej prokuratúry vyššie uvedenej spisovej značky zo dňa 03.08.2012 bolo podľa § 216 ods. 1  Tr. poriadku podmienečne zastavené trestné stíhanie obv. XXXXX a XXXXX za skutok právne kvalifikovaný ako prečin krádeže podľa § 212 ods. 2 písm. e) Trestného zákona v spolupáchateľstve podľa § 20 Tr. zákona. 

Obvineným  bola stanovená skúšobná doba v trvaní 12 mesiacov. 

Predmetné uznesenie nadobudlo právoplatnosť dňa 14.08.2012.

Zo správ o povesti, charakteristík ako aj odpisu registra trestov a trestnej lustrácie GP SR som zistil, že obvinení XXXXX a XXXXX  sa v skúšobnej dobe podmienečne zastaveného trestného stíhania trvajúcej od 15.08.2012 do 15.08.2013 nedopustili žiadneho trestného činu ani priestupku.     

Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Vzhľadom na vyššie uvedené považujem toto rozhodnutie za odôvodnené a v súlade so zákonom.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Kročian
prokurátor